stanford-oval/wikipedia huggingface dataset:
מיאמי בס
הערות שוליים

↑  Unterberger, pgs. 144 - 145
↑  Bein, Kat (3 בנובמבר 2014). "Tootsie Rolls, 'Hoochie Mamas,' and Cars That Go Boom: The Story of Miami Bass". thump.vice.com. VICE. ארכיון מ-8 ביוני 2017. נבדק ב-27 בפברואר 2017. Miami Bass, Booty Bass, Booty Music, or whatever you want to call it, changed the scenes of hip hop, dance music, and pop forever...The story of music's dirtiest genre reaches back to the '80s with roots set firmly in Afrika Bambaataa's elektro-funk...foundational artists Amos Larkins and Maggotron, both of whom have been credited as kicking the regional sound into motion. According to Stylus Magazine, Larkins and the Miami Bass conception can be traced back to the movie Knights of the City...Inspired by the humid and vice-ridden melting pot of cultures, ...MC A.D.E.'s "Bass Rock Express" gets the title for first hit of the genre, but it was 2 Live Crew who became the poster boys of movement. Record store owners who sold the album were arrested and charged with crimes of obscenity, and 2 Live Crew members were arrested just for playing shows...US Appeals Court system ruled rap was protected by First Amendment rights...2 Live Crew made it safe for hip-hop as we know it to exist. The influence of the genre is far-reaching...Miami Bass remains not only one of the most ridiculous and enjoyable genres of music in recent memory but also one of the most important. {{cite web}}:  (עזרה)
רוברט ווהן

| --- | --- |

רוברט ווהן, 2009
 לידה:  22 בנובמבר 1932 ניו יורק, ארצות הברית
 פטירה:  11 בנובמבר 2016 (בגיל 83) ניו יורק, ארצות הברית
 סוגה מועדפת:  מערבון 
 מדינה:  ארצות הברית 
 תקופת הפעילות:  1955–2016 (כ־61 שנים) 
 מקום לימודים:  אוניברסיטת מינסוטה  לוס אנג'לס סיטי קולג'  אוניברסיטת דרום קליפורניה  אוניברסיטת המדינה של קליפורניה, לוס אנג'לס  North Community High School 
 מספר צאצאים:  2 
 פרסים והוקרה:  פרס אמי
 http://www.officialrobertvaughn.com
 פרופיל ב-IMDb
 
רוברט פרנסיס ווהן (אנגלית: Robert Francis Vaughn; ‏ 22 בנובמבר 1932 – 11 בנובמבר 2016) היה שחקן קולנוע וטלוויזיה אמריקאי זוכה פרס אמי ומועמד לפרס אוסקר לשחקן המשנה הטוב ביותר לשנת 1959 על תפקידו בסרט "צעירי פילדלפיה", התפרסם כשחקן טלוויזיה מצליח בזכות תפקידיו בסדרות "האיש מאנק"ל" ו"הנוכלים".
קורות חייו

ווהן נולד בניו יורק סיטי לשחקנית תיאטרון מרסלה פרנסיס ולשחקן הרדיו ג'רלד וולטר ווהן. לאחר שהוריו התגרשו גדל במיניאפוליס אצל סבתו וסבו. למד עיתונאות באוניברסיטת מינסוטה ועזב לאחר כשנה ללוס אנג'לס שם למד ב"מכללת לוס אנג'לס סיטי" ולאחר מכן באוניברסיטת המדינה של קליפורניה בלוס אנג'לס, משם קיבל תואר שני בתיאטרון.
גם לאחר שהצליח לעצב את מעמדו כשחקן מוכר למד ווהן במוסדות גבוהים ובשנת 1970 קיבל תואר דוקטור לפילוסופיה מאוניברסיטת דרום קליפורניה.
קריירה > קולנוע

ווהן החל את דרכו בקולנוע בתפקיד קטן בסרט "עשרת הדיברות", בסרט המדע בדיוני של רוג'ר קורמן "איש מערות צעיר" ובמספר מערבונים. התפרסם בפעם הראשונה בדרמה "צעירי פילדלפיה" בתפקיד צ'סטר גווין עליו היה מועמד ווהן לפרס אוסקר לשחקן המשנה הטוב ביותר ולפרס גלובוס הזהב.
ווהן המשיך את התנופה שלו בשנות ה-60 בהן כיכב במערבון "שבעת המופלאים" בתפקיד האקדוחן לי, במותחן "בוליט" בתפקיד הפוליטיקאי וולטר צ'יימלרס עליו היה מועמד לפרס באפט"א ובסרט המלחמה "הגשר על הרמאגן" בתור הקצין הגרמני פול קרוגר. ב-1974 שיחק בסרט האסונות המצליח "המגדל הלוהט" בתפקיד הסנטור גארי פארקר.
בשנות ה-80 שיחק ווהן בסרט הפעולה המדע בדיוני "הקרב מעבר לכוכבים" בתפקיד המתנקש גלט, בקומדיה של בלייק אדוארדס " S.O.B." בתור דייוויד בלאקמן נשיא חברת ההפקה קפיטול, בסרט הפעולה של מנחם גולן "מחץ הדלתא" בתפקיד הגנרל וודבריג' וב"סופרמן 3" בתפקיד המולטימיליונר רוס ובסטר.
את תפקידיו הקולנועים האחרונים עשה ווהן בקומדיות "פוטי טאנג" של לואי סי. קיי. בתפקיד דיק לקטר, "כדורסל" של דייוויד צוקר בתפקיד בקסטר קיין ו"הדירה של ג'ו" בתור הסנטור דגארטי.
קריירה > טלוויזיה

ווהן הגיע למעמד של כוכב בשנות ה-60 לאחר שהופיע בסדרת הריגול "האיש מאנק"ל", על הופעותיו בארבע עונות הסדרה בתור הסוכן החשאי נפוליאון סולו הועמד ווהן לשני פרסי גלובוס זהב. לאחר ההכרה שקיבל שיחק ווהן בסדרה הבריטית "המגנים" שיצר גארי אנדרסון בתפקיד הארי ראול - מפקד כוח הבלשים הפרטיים בלונדון.
בשנת 1978 זכה ווהן בפרס אמי על הופעתו במיני סדרת הדרמה הפוליטית "וושינגטון: מאחורי דלתיים סגורות".
בשנת 1982 השתתף בעיבוד של חברת הטלוויזיה ABC לספר "בתוככי הרייך השלישי" בתפקיד הגנרל הנאצי ארהרד מילך. ווהן השתתף בשנת 1986 בעונה החמישית של סדרת האקשן הפופולרית "צוות לעניין" בתפקיד גנרל האנט סטוקוול.
לקראת סוף שנות ה-90 הופיע ווהן בסדרת המערבונים "שבעת המופלאים" בתפקיד השופט אורן טרוויס. בשנים האחרונות הופיע ווהן בתפקיד הנוכל המזדקן אלברט סטרולר בסדרה הפשע הבריטית "הנוכלים".
חיים אישיים

ווהן היה נשוי משנת 1974 לשחקנית לינדה סטאב ואב לשתי בנות.
בשנת 1998 זכה לכוכב על שמו בשדרת הכוכבים של הוליווד.
נפטר ב-11 בנובמבר 2016, בעיר ניו יורק בארצות הברית, לאחר מאבק במחלת הסרטן מסוג לוקמיה.
פילמוגרפיה

עשרת הדיברות (1956)
לא זמן להיות צעיר (1957)
איש מערות צעיר (1958)
יום טוב לתליה (1959)
צעירי פילדלפיה (1959)
שבעת המופלאים (1960)
המטפלים (1963)
המרגל עם הפנים שלי (1965)
בלש אחד יותר מדי (1966)
בוליט (1968)
הגשר על הרמאגן (1969)
ההגיון של מר סומאס (1970)
יוליוס קיסר (1970)
המגדל הלוהט (1974)
פלישת החלליות (1977)
פלישת החלליות (1977)
גנרל על הכוונת (1978)
בהצלחה גברת ווייקוף (1979)
וירוס (1980)
הקרב מעבר לכוכבים (1980)
האנגר 18 (1980)
סופרמן 3 (1983)
מחץ הדלתא (1986)
עלייתו של הירח השחור (1986)
עריק (1987)
ציפורים הורגות (1988)
זעם שבוי (1988)
חוף סקלטון (1988)
הבריחה להר הקסמים (1995)
הדירה של ג'ו (1996)
חלב וכסף (1996)
ההגיון של מנו (1997)
מוטל בלו (1997)
כדורסל (1998)
פוטי טאנג (2001)
כנופיית וורץ (2004)
להיות כנה לחלוטין (2004)
חברת הלוחמים (2007)
סליחה על זה שאני חי (2012)
שבעת המופלאים (2013)
The American Side‏ (2016)
טלוויזיה

הלוטננט (1963–1964)
האיש מאנק"ל (1964–1968)
המגנים (1972–1974)
הקפטנים והמלכים (1976)
וושינגטון: מאחורי דלתיים סגורות (1977)
למטה בבית הלבן (1979)
בתוככי הרייך השלישי (1982)
אוורגרין (1985)
צוות לעניין (1986–1987)
האנטר (1989)
חוק וסדר (1997–1998)
שבעת המופלאים (1998–2000)
הנוכלים (2004–2012)
רחוב קורוניישן (2012)
סימונה בראון

| --- | --- |
אין תמונה חופשית
 לידה:  6 באפריל 1994 (בת 30) פקהאם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2013
 מקום לימודים:  בית ספר למשחק איידנטיטי 
 פרופיל ב-IMDb
 
סימונה בראון-זיבקובסקה (באנגלית: Simona Brown-Zivkovska; נולדה ב-6 באפריל 1994) היא שחקנית אנגלייה.
ביוגרפיה

בראון-זיבקובסקה נולדה בעיר סקופיה שבמקדוניה הצפונית. מוצאה מעורב ממקדוניה ומסנט מארטן שבקריביים. ב-2001 עברה עם משפחתה לגור בממלכה המאוחדת. היא למדה משחק ב-Identity School of Acting שבלונדון.
בראון הופיעה במיני-סדרות טלוויזיה כגון בתפקיד גאיה בסדרה "כיסא פנוי", ובתפקיד גרייס בסדרה "מנהל הלילה". ב-2016 שיחקה בתפקיד פיית' בסדרה "HIM", ובתפקיד רוז בסדרה הבריטית-אמריקאית "Guilt". עוד בטלוויזיה הופיעה ברימייק של המיני-סדרה "שורשים", ובדרמה "Murdered by My Boyfriend". ב-2018 שיחקה בתפקיד ראשי, טס, בסדרה "נשקי אותי קודם" של ערוץ 4 / נטפליקס.
באוגוסט 2019 פורסם שבראון לוהקה לתפקיד לואיז בסדרת המותחן הפסיכולוגי "מאחורי עיניה" של נטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | דייט בהפתעה | סופי |  |
| TBA | The Last Moon | אווה |  |
פילמוגרפיה > טלוויזיה

| שנה | סדרה | שם באנגלית | תפקיד | הערות |
| --- | --- | --- | --- | --- |
| 2013 |  | Run | נערה בת עשרה | סדרת טלוויזיה (פרק אחד) |
| 2014 |  | Murdered by My Boyfriend | קים | סרט טלוויזיה |
| 2014 | קוסמים נגד חייזרים | Wizards vs. Aliens | ג'זמין "ג'אז" ג'יימס | 2 פרקים |
| 2015 | כיסא פנוי | The Casual Vacancy | גאיה בודן | מיני-סדרה |
| 2015 | חדר מיון | Casualty | מאירו קאליל | סדרת טלוויזיה (פרק אחד) |
| 2016 | שורשים | Roots | ג'ינה | סדרת טלוויזיה (פרק אחד) |
| 2016 |  | Guilt | רוז וולטרס | תפקיד ראשי |
| 2016 | מנהל הלילה | The Night Manager | גרייס | מיני-סדרה |
| 2016 |  | Him | פיית' | תפקיד ראשי |
| 2018 | זרה | Outlander | גייל | 2 פרקים |
| 2018 | נשקי אותי קודם | Kiss Me First | טס | תפקיד ראשי |
| 2018 | המתופפת הקטנה | The Little Drummer Girl | רייצ'ל | מיני-סדרה |
| 2019 | גרנטצ'סטר | Grantchester | ויולט טוד | 2 פרקים |
| 2021 | מאחורי עיניה | Behind Her Eyes | לואיז ברנסליי | מיני-סדרה |
הערות שוליים

↑  "Who is Simona? | Simona Zivkovska". website (באנגלית).
1 2  Andreas Wiseman (28 בספטמבר 2015). "Simona Brown joins 'Roots' cast". ScreenDaily.com. {{cite news}}:  (עזרה)
↑  Bill Gibb (19 באוקטובר 2016). "HIM star Simona Brown's career has got off to flying start". The Sunday Post. {{cite news}}:  (עזרה)
↑  "Cast: Simona Brown: Roz Walters". ABC. נבדק ב-2 בינואר 2017. {{cite web}}:  (עזרה)
↑  Doug Lambert (22 בדצמבר 2016). "Filming gets underway on E4 thriller Kiss Me First". ATV Today. נבדק ב-2 בינואר 2017. {{cite web}}:  (עזרה)
↑  Clarke, Stewart (8 באוגוסט 2019). "Netflix's 'Behind Her Eyes,' From 'The Crown' Producers, Sets Cast". Variety. נבדק ב-8 באוגוסט 2019. {{cite web}}:  (עזרה)
| --- | --- |
בקרת זהויות :  LCCN: no2017105220  VIAF: 926150323912009972833   WorldCat (עם VIAF): 926150323912009972833
CPAP

טיפול בסיפאפ: מחולל זרם אוויר, צינור, מסֵכת פנים מלאה
סיפאפ (באנגלית: CPAP - Continuous positive airway pressure) הוא מכשיר נשימה לא חודרני, מפוח המספק זרם אוויר בלחץ חיובי מתמשך. המכשיר נועד לסייע למטופלים שנושמים בכוחות עצמם אך זקוקים לסיוע נשימתי, בעיקר במחלות הפוגעות בנשימה במהלך שינת הלילה ובעת דום נשימה בשינה.
הרכב המערכת

מכשיר הסיפאפ מורכב ממפוח המחולל זרם אוויר בלחץ, צינור ומסכה חלקית או מלאה המורכבת על פני המטופל. ישנם סוגי מסכות שונים, מצינורית אף ("משקפי חמצן"), ועד למסכת פנים מלאה (בדומה למסכת חמצן המשמשת בצלילה).
המכשיר מנטר את הנשימה של המטופל כדי לתמוך בו במקרי דום נשימה במהלך השינה.
המכשיר אינו פותר את בעיית הנשימה, אלא מספק טיפול סימפטומטי, ולרוב נדרש שימוש בו למשך כל החיים.
בחלק מהמכשירים מותקן מכשיר אידוי המסייע בהשבת לחות.
המערכת מומלצת לשימוש במצבים רפואיים שבהם ישנה הפרעה בנשימה במהלך הלילה:
דום נשימה בשינה - תסמונת המאופיינת בהפסקת נשימה במהלך השינה, למשך 10 שניות ומעלה, ופוגעת באיכות השינה.
הנשמת פגים בעלי ריאות לא מפותחות. במקרים מסוימים, המכשיר עשוי לצמצם או להחליף כליל תרופות סטרואידיות.
היפוקסיה - חוסר חמצן ברקמות הגוף.
טרכאומלציה - קנה נשימה רך מדי שלא מאפשר פעילות גופנית מאומצת, לעיתים עד כדי חסימת הקנה.
במרץ 2020, מנהל המזון והתרופות האמריקאי פרסם המלצה לשימוש בסיפאפ בחולי נגיף Covid-19, תוך הוספת סינון אוויר נוסף, כדי למנוע העברת זיהומים, אך מומחים הצביעו על בעיות שעלולות לצוץ כתוצאה מהשימוש.
דרך פעולה

במערכת הנשימה ישנן רקמות רכות: בית הבליעה, החך הרך, הענבל והחגורה הלימפטית על שם ולדייר, שמוחזקים בעת העוררות על ידי שרירי הצוואר ובעת השינה הם רפויים. עודף משקל, מבנה גנטי ומחלות שונות, עשויים לגרום להתקרבות הרקמות ולצמצום מעבר האוויר עד כדי חסימה (כך נוצרות קולות הנחירה). במקרה של הפסקת הנשימה, אינסטינקט הגוף הוא כניסה למצב לחץ, והערת האדם כדי שישוב לנשום, מצב זה יכול להגיע עד עשרות פעמים בשעה.
מכשיר הסיפאפ מזרים אוויר בלחץ חיובי קבוע, היוצר "קיר" בין הפה והלשון באופן שמונע את סגירת הלוע, ומרחיב את המעבר בין הרקמות. הדגמים האוטומטיים של המכשיר מזהים את הפסקת הנשימה המתקרבת (על ידי מדידת הנשימה) ומגבירים בהתאם את לחץ האוויר המופק כדי למנוע חסימה.
מכשיר הביפאפ (BPAP) פועל על עיקרון דומה אך מספק שתי רמות שונות של לחץ חיובי: לחץ גבוה בשאיפה ולחץ נמוך בנשיפה. הביפאפ מאפשר טווח והפרש לחצים גדולים יותר. מכשיר זה מיועד למטופלים שמתקשים להתמודד עם הלחץ החיובי הגבוה בזמן הנשיפה או לחולים באי ספיקה נשימתית.
סיבוכים

מכשירי סיפאפ נחשבים למכשירים בטוחים לשימוש, לאחר ההתאמות הנדרשות, שעלולות לקחת אף מספר שבועות.
לחץ האוויר הנפלט מייצר רעש חלש שעשוי להפריע להירדמות של המטופל או של הסובבים אותו. חבישת המסכה על הפנים מסורבלת ולעיתים מפריעה להירדמות.
בנוסף, השימוש במכשיר יכול לגרום לנזלת עד כדי סינוסיטיס, עלייה במשקל, יובש בפה, נפיחות בבטן, או תחושת מחנק כתוצאה מהתאמה לקויה של המכשיר.
היסטוריה

ביוני 1980, המציא את ה-CPAP, קולין סוליבן (אנ'), רופא ופרופסור מאוסטרליה, ב-Royal_Prince_Alfred_Hospital(אנ') בסידני. סוליבן הגיש בקשה לפטנט (מספר 560360) במשרד הפטנטים של אוסטרליה. שם הפטנט: DEVICE FOR TREATING SNORING SICKNESS.
בשנת 1989 הוקמה באוסטרליה חברת "ResMed", החברה הראשונה שהוקמה במטרה לקדם את הפטנט של סוליבן ולהפכו למוצר מסחרי. בישראל היבואן הרשמי של חברת ResMed היא חברת קלינטיקה.
שוק

על פי מחקר שוק של חברת Grand View Research החברות העיקריות העוסקות ביצור מוצרים בתחום זה היום (2022) הן:
ResMed
Phillips Respironics
Fisher & Paykel Healthcare Limited
Curative Medical, Inc.
Invacare Corporation
Somnetics International, Inc.
BMC Medical Co., Ltd.
Natus Medical Incorporated
SOMNOmedics GmbH
Compumedics Limited
Itamar Medical Ltd.
Nihon Kohden Corporation
על פי אותו מחקר שוק היקף השוק העולמי למוצרים לטיפול בהפרעות שינה היה כ- 4.2 מיליארד דולר בשנת 2022.
לפי דווח של US Securities and Exchange Commission יותר מ-8 מיליון מכונות CPAP נמכרות מדי שנה בארצות הברית ועוד 2.5 מיליון מכונות נמכרות מדי שנה ביתר העולם.
ראו גם

הנשמה
הערות שוליים

↑  מערכת וואלה! בריאות‏, האם באמת צריך כל כך הרבה מכונות הנשמה?, באתר וואלה, 16 באפריל 2020
↑  ההבדל בין סיפאפ לביפאפ
↑  ההבדלים בין BPAP ולבין CPAP
↑  Application Details, IP Australia
1 2  Julian Asquith, The CPAP story - how one man's desire to patent his invention led to a company with over 6,000 granted patents, marks-clerk, ‏18 באוגוסט 2023
↑  Sleep Apnea Devices Market Size And Share Report, 2030, Grand View Research
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ליובה אלמי

המשורר ליובה (יהודה) אלמי בצעירותו
ליובה אלמי (13 בנובמבר 1899, יקטרינוסלב, האימפריה הרוסית – 25 בפברואר 1994, ישראל) היה משורר ישראלי.
ביוגרפיה

נולד בשם יהודה (ליובה) שפוטינובסקי ביקטרינוסלב. בשנת 1919, הכיר את אברהם שלונסקי ובשנת 1921, עלה לארץ ישראל והצטרף לחבורת העמק שעסקה בבניין ארץ ישראל. באותה התקופה, שינה את שם משפחתו לאלמי ופרסם תחת שם זה את שירו הראשון 'הנודד' שיצא לאור בכתב העת הדים. בשנת 1927, הוציא לאור בהוצאת לקראת את ספר השירים "בשער". בין השנים 1929–1933, התגורר בבלגיה, צרפת, גרמניה ואוסטריה. עם שובו לארץ ישראל בשנת 1933, התקרב למפלגה הקומוניסטית הישראלית ועקב פעילותו הפוליטית, גורש באניה דרך צרפת לקובה על ידי שלטון המנדט בשנת 1937 ביחד עם אשתו לעתיד, שרה. כשהאניה עגנה במרסיי, החליטו ליובה ושרה לרדת ממנה ולעבור להתגורר בפריס. עם פרוץ מלחמת העולם השנייה, התגייס אלמי לצבא הצרפתי. במהלך המלחמה, עבר להתגורר בכפר בדרום צרפת ובשנת 1941 נולד בנו. לאחר המלחמה, חזר אלמי להתגורר בפריס ועסק בפרוונות. בשנת 1950, עבר לפולין, השתקע בורוצלב והמשיך לעסוק בפרוונות אך בשנת 1957, עקב גל אנטישמיות בפולין, חזר לישראל והשתקע בירושלים. בירושלים עבד כפקיד במכס. בשנת 1982, הוציא לאור את שיריו.
אלמי נפטר ב-25 בפברואר 1994.
יצירות

בשער : מחזור שירים (ירושלים : "לקראת" תל אביב, תרפ"ז 1927)
שיח לעם הרוסי בלשון אתה : פואמה (ירושלים : הוצאת "בדרך", תשכ"ח 1968)
שירים ופואמות (רחובות : הוצאת ליובה אלמי, 1982)
הערות שוליים

↑  ליובה אלמי, לקסיקון הספרות העברית החדשה
| --- | --- |
בקרת זהויות :  NLI: 987007307980905171  ISNI: 0000 0000 6692 6018  LCCN: n88210444  VIAF: 31098021   WorldCat (עם VIAF): 31098021
המלך לואי (ספר הג'ונגל)

| --- | --- |
המלך לואי, כפי שהופיע בסרט משנת 1967
המלך לואי, כפי שהופיע בסרט משנת 1967
 שם סרט:  ספר הג'ונגל
 הופעה אחרונה:  ספר הג'ונגל
 יוצרים:  מילט קאהל 
 גילום הדמות:  לואי פרימה 
 דיבוב:  לואי פרימה (סרט 1967)
 דיבוב בשפה העברית:  עמי מנדלמן (סרט 1967, עולם סחרחר) אלברט כהן (סרט 2016)
 מידע
 גזע:  אורנג אוטן (סרט 1967)  גיגנטופיתקוס (סרט 2016)
 מין:  זכר
 מקצוע:  מנהיג
 
המלך לואי (באנגלית: King Louie) הוא דמות בדיונית של קוף, שהופיעה לראשונה בסרט ההנפשה המוזיקלי של חברת וולט דיסני "ספר הג'ונגל". הדמות לא הוצגה בספרו של רודיארד קיפלינג, אך הקופים שתחתיו הוצגו.
רקע על דמותו > בסרט משנת 1967

המלך לואי הוא אורנגאוטן שמולך על קופי הלנגור בג'ונגל הודי. הוא רוצה לדעת את סוד האש ובטוח שמוגלי הנער מהג'ונגל יגלה. בזמן שמוגלי שוחה יחד עם באלו הדוב בנהר הלנגורים חוטפים את מוגלי ומתחמקים מבאלו המנסה להחזירו ומביאים אותו אליו אל הארמון של לואי. לואי עושה הסכם עם מוגלי שיגלה לו את סוד האש ובתמורה ישאירו בג'ונגל. מוגלי אומר ללואי שהוא לא יודע את סוד האש אך הוא ממשיך לבלות עם לואי והקופים בשירה וריקודים ובהמשך באלו ביחד עם בגירה הנמר מנסים להציל את מוגלי מידיו ואחרי ערבוביה בין לואי לבאלו לואי מגלה שארמונו פורר.
בסרט לא ידוע מה מהות היחסים עם מוגלי. האם חבר אליו, האם שנא אותו ורק מתוך תועלת אישית הביאו לארמונו או שהוא נייטרלי ביחסיו איתו. דמותו של לואי באנימציה היותר ישנה מופיעה בסדרת הפריקוול לסרט "גורי הג'ונגל" ובסדרה "עולם סחרחר".
רקע על דמותו > בסרט משנת 2016

דמותו של לואי הופיעה גם בגרסת הלייב-אקשן של הסרט משנת 2016, אך הפעם לא כאורנג אוטן, אלא כקרוב משפחתו הנכחד, הגיגנטופיתקוס שהיה גדול יותר ובניגוד לאורנג אוטן מאובניו נמצאו בהודו.
בסרט להקת קופים ממינים שונים (ביניהם לנגור אפור, מקוק מזוקן ועוד מקוקים וגיבון לבן-גבות מערבי) מעבירים אותו איתם למקדש גבוה מעל הג'ונגל ובתוכו שוכן המלך לואי בצללים. לואי מעביר למוגלי פפאיה ונותן לו להיות בן בית בארמונו בתמורה למידע על איך מדליקים אש. מוגלי לא יודע אך המלך לואי בטוח שהוא מסתיר ממנו מידע ומחליט להשאיר אותו בארמון.
בגירה ובאלו מגיעים כאשר באלו מנסה להצטרף לשבט הקופים. המלך לואי לא מתרשם ומורה להעיף אותו מהארמון, בעוד בגירה מחלץ את מוגלי אך מאותר בידי חלק מהקופים וכולם רודפים אחריהם. המלך לואי הכבד מיטלטל על הקירות בניסיון לעצור את מוגלי. הוא כמעט תופס אותו אך מוגלי מקפץ על עץ החוצה מהארמון. לואי אומר למוגלי שאין לו כעת לאן לברוח ומגלה לו שאקלה מת. לאחר שמוגלי לא מתרשם הוא מנסה לתפוס אותו בזרועותיו הגדולות אך בטעות מפיל את ארמונו עליו ומת, מה שמפזר את להקת הקופים.
חני וינרוט

| --- | --- |

 לידה:  5 בפברואר 1983 כ"ב בשבט ה'תשמ"ג
 פטירה:  29 בנובמבר 2017 (בגיל 34) י"א בכסלו ה'תשע"ח בני ברק
 מדינה:  ישראל 
 יצירות בולטות:  בארץ החיים
 בן או בת זוג:  דובי וינרוט 
 
חני (חנה) וינרוט (כ"ב בשבט ה'תשמ"ג, 5 בפברואר 1983 – י"א בכסלו ה'תשע"ח, 29 בנובמבר 2017) הייתה סופרת, ומרצה חרדית ישראלית, פורסמה בעיקר בשל חומרים שכתבה ברשתות חברתיות במהלך התמודדותה עם מחלת הסרטן.
ביוגרפיה

נולדה כחני פיגנבלט, גדלה בבני ברק ולמדה בבית יעקב. אחרי נישואיה השלימה תואר ראשון בפסיכולוגיה ולמדה לתואר שני. עבדה ב"מרכז חוסן" בתל אביב ככותבת תוכניות פסיכו-חינוכיות לילדים ונוער בסיכון. בגיל 25 כשהיא אם לשלושה ילדים, גילתה בעצמה משיטוט באינטרנט כי היא חולה בסרטן השד. היא עברה סדרת טיפולים והחלימה, אך לאחר שנתיים התגלו בגופה גרורות. רופאיה הודיעו לה כי נותרו לה בין שישה חודשים לשנתיים לחיות. מתוך רצון להשאיר לילדיה מורשת ממנה ולהכינם לחיים, החלה בכתיבת בלוג אישי שיועד בתחילה לבני משפחתה, אל החמרים התוודעו גם אחרים ובהשפעת הקריאה ברשת הם צברו תאוצה ופרסום.
הייתה פופולרית ברשתות החברתיות, היו לה מעל 10,000 עוקבים בפייסבוק ואלפים נוספים בעמוד האינסטגרם שלה. מסרה מאות הרצאות לקהלים מגוונים, בהם סיפרה על ההתמודדות עם המחלה ועל היכולת להספיק הרבה בזמן מועט. ליוותה והייתה חברה במספר קבוצות תמיכה של נשים חולות סרטן. כתבה גם במגזין "קטיפה" של העיתון יתד נאמן.
ב-2017 הופיעה עם הזמרת ציפי קולטניוק בכינוסי נשים, ובהם סיפרה את סיפורה האישי, בשילוב שירים שכתבה לקולטניוק.
נפטרה בי"א בכסלו ה'תשע"ח (29 בנובמבר 2017), בגיל 34.
הייתה נשואה לרו"ח ועו"ד דובי וינרוט, בנו של עו"ד יעקב וינרוט, אם לשתי בנות ובן.
על שמה נקרא כולל אברכים "אמונת חנה" בחיפה.
ספרים ופרסומים

בארץ החיים - בעריכתו של חיים ולדר, אוקטובר 2018
חמש דקות ביום
עולם הפוך ראיתי
שבת שלום חני - רעיונות על פרשת השבוע שכתבה בכל שבוע במשך 3 שנים, לקבוצת נשים חולות סרטן, יצא לאור לאחר מותה
מצילומים שצילמו היא וילדיה בטלפון הפרטי שלה והועלו לעמוד האינסטגרם שלה נוצרה תערוכה בשם "למות רואה" שהוצגה בתיאטרון היהלום ברמת גן.
הערות שוליים

↑  ציפי קולטניוק - ריאיון לתוכנית בנימה נשית, יוטיוב
↑  מערכת וואלה! חדשות‏, הלכה לעולמה חני וינרוט, כלתו של פרקליט הצמרת וסמל למאבק בסרטן, באתר וואלה, 29 בנובמבר 2017
יהודה שלזינגר, חני וינרוט ז"ל הובאה למנוחות: "כרגע עת לבכות, אבל נקום", באתר ישראל היום, 29 בנובמבר 2017
| --- | --- |
בקרת זהויות :  NLI: 987007585690905171  LCCN: n2015033249  VIAF: 315986620   WorldCat (עם VIAF): 315986620
ברדלס מערב אפריקאי

| ברדלס מערב אפריקאי |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: ברדלס
מין:: ברדלס ערבות
תת־מין:: ברדלס מערב אפריקאי
שם מדעי
 Acinonyx jubatus hecki ‏הילצהיימר, 1913
תחום תפוצה


ברדלס מערב אפריקאי (שם מדעי: Acinonyx jubatus hecki) הוא תת-מין של ברדלס הערבות ששייך לסוג ברדלס, שבמשפחת החתוליים. תת-מין זה נפוץ באלג'יריה, במצרים, בלוב, במרוקו, בניז'ר ובסהרה המערבית. המין נמצא בסכנת הכחדה חמורה ומספר הפרטים החיים מוערך ב-250 פרטים חיים.
עיקר ההידלדלות נובעת מהרעלה וציד לשם ספורט.
מזון

עיקר טרפו של הברדלס המערב אפריקאי הוא צבי הנגב, ארנבות ועופות קרקע כגון חוגלות, קוראים ,שלוים וחוברה.  לעיתים הוא אף צד חיות משק ומכרסמים קטנים[דרוש מקור].
מקום מגורים וציד

הברדלס מערב אפריקאי נע וצד בדרך כלל בודד אם כי לעיתים ניתן לראותו בקבוצות, בדרך כלל של אם וגורים או קיבוץ של כמה זכרים לטווח קצר. טריטוריות המחייה של הנקבות יהיו בדרך כלל באזורים עשירים בציד.
הערות שוליים

↑  ברדלס מערב אפריקאי באתר הרשימה האדומה של IUCN
סמל מולדובה

| --- | --- |

 פרטים
 המחזיק בסמל:  מולדובה 
 תאריך אימוץ:  13 ביולי 1990 
 
סמל מולדובה אומץ לשימוש ב-2 בדצמבר 1990. הוא מבוסס על סמל רומניה וכולל עיט המחזיק צלב במקורו, ובציפורניו מחזיק שרביט וענף של זית.
העיט מסמל את השייכות לעולם הנצרות בעוד הזית מסמל את השאיפה לשלום.
העיט תומך במגן המוטען בסמליה המסורתיים של מולדובה: ראש שור עם שמש בין הקרניים, זוג מעוינים המייצגים את אוזני השור, שושנה וירח בתקופת חצי-סהר.
כל הסמלים הללו צבועים בצבע זהב על רקע אדום וכחול.
סמלים היסטוריים של מולדובה

סמל של מחוז בסרביה הרוסי (1815–1826)
סמל של מחוז בסרביה (1815–1878)
סמל של מחוז בסרביה (1878)
סמל הרפובליקה הדמוקרטית המולדובנית (1917–1918)
סמל ממלכת רומניה (1921–1947)
סמל הרפובליקה האוטונומית הסובייטית הסוציאליסטית של מולדובה (1927–1938)
סמל הרפובליקה האוטונומית הסובייטית הסוציאליסטית של מולדובה (1938–1940)
סמל הרפובליקה הסובייטית הסוציאליסטית המולדובית (1940–1941)
סמל הרפובליקה הסובייטית הסוציאליסטית המולדובית (1941–1957)
סמל הרפובליקה הסובייטית הסוציאליסטית המולדובית (1957–1981)
סמל הרפובליקה הסובייטית הסוציאליסטית המולדובית (1981–1990)
ראו גם

דגל מולדובה
המנון מולדובה
הסנאט של מרילנד

| --- | --- |
סמל מרילנד
 מדינה:  מרילנד מרילנד
 סוג:  בית עליון
 הרכב
 מספר מושבים:  47
 
 רוב:   המפלגה הדמוקרטית (34) מיעוט:   המפלגה הרפובליקנית (13)
 בחירות
 בחירות קודמות:  בחירות 2022
 בחירות הבאות:  בחירות 2026
 מנהיגים
 נשיא הסנאט:  ביל פרגוסון (ד')
 מנהיג הרוב:  ננסי ג'. קינג (ד')
 מנהיג המיעוט:  סטיבן הרשי ג'וניור (ר')
 משכן
 
 בית המדינה של מדינת מרילנד, אנאפוליס, מרילנד, ארצות הברית
 
הסנאט של מרילנד (באנגלית: The Maryland Senate), המכונה לפעמים סנאט מדינת מרילנד (Maryland State Senate), הוא הבית העליון של האספה הכללית, בית המחוקקים של מדינת מרילנד בארצות הברית. הסנאט מורכב מ-47 סנאטורים שנבחרו מאותו מספר של מחוזות (כל מחוז שולח נציג), והסנאט אחראי, יחד עם בית הנבחרים של מרילנד, להעברת חוקים במרילנד, ולאישור מינויים שנעשו על ידי מושל מרילנד.
הסנאט התפתח מהבית העליון של האספה הקולוניאלית שנוצר בשנת 1650 כאשר מרילנד הייתה מושבה קניינית בשליטת ססיל קלברט, ברון בולטימור השני. האספה הורכבה מהנגיד ומחברי המועצה שמונו על ידי המושל. האספה הקולוניאלית כונסה בצורה זו עד 1776, כאשר מרילנד העבירה חוקה חדשה שיצרה חבר אלקטורים למינוי חברי הסנאט. חבר האלקטורים בוטל ב-1838 וחברים החלו להיבחר ישירות מכל מחוז וכן מהעיר בולטימור. ב-1972, בשל החלטת בית המשפט העליון, הוגדל מספר המחוזות ל-47 והם אוזנו לפי אוכלוסייה ולא גאוגרפית.
כדי לשרת בסנאט של מרילנד, אדם חייב להיות אזרח מרילנד בגיל 25 ומעלה. הבחירות ל-47 המושבים בסנאט מתקיימות כל ארבע שנים, במקביל לבחירות הפדרליות בהן לא נבחר נשיא ארצות הברית. מושבים פנויים מאוישים באמצעות מינוי על ידי מושל מרילנד. הסנאט מתכנס במשך שלושה חודשים מדי שנה; בשאר ימות השנה עבודת הסנאט קלה ורוב החברים מחזיקים בתפקיד אחר בתקופה זו. הרוב בסנאט שייך לדמוקרטים מאז 1900. בבחירות 2022 זכתה המפלגה הדמוקרטית ביותר משני שלישים מהמושבים.
סנאטורים בוחרים בנשיא לשמש כיושב ראש הבית, וכן בנשיא פרו טמפורה, כלומר זמני. הנשיא ממנה יושבי ראש וחברים לשש ועדות קבועות, ארבע ועדות חקיקה וכן ועדות מינויים וכללים. סנאטורים מאורגנים גם באספות בחירה, המחולקות לפעמים על פי מפלגות ולעיתים לפי דמוגרפיה.